Dobrý deň,
veľmi ťažko sa dá táto pravdepodobnosť vyjadriť. Prezretosť placenty spôsobuje s jednoznačným vplyvom akurát fajčenie, ak však nie ste fajčiarka ide o záležitosti na úrovni cievnej steny ciev v placente, pri ktorých poruchách je etiológia/príčina nejasná. A teda nedá sa ani vyjadriť pravdepodobnosť a prognóza ďalšieho tehotenstva. . Dieťatko však bolo na daný týždeň menšie ako malo byť, teda aj zaostávalo v raste, čo mohla spôsobiť prezretá placenta. V 35 týždni by malo mať dieťatko cca 2500 gramov. Mohlo ísť však aj o dva nezávislé faktory a predčasný pôrod mohla vyvolať vaginálna infekcia . V ďalšej gravidite je nutné dôkladne sledovanie vaginálneho nálezu, ako aj ultrazvukového nálezu, placenty a hmotnostného prírastku dieťatka. Ak ste fajčiarka určite prestaňte fajčiť.